Ordinaziun executiva tar la lescha federala davart victualias ed objects da diever (ordinaziun da victualias)    507.100   Ordinaziun executiva tar la lescha federala davart  victualias ed objects da diever (ordinaziun da victualias)  dals 28-02-1995 (versiun dals 01-01-2011)  sa basond sin l'art. 39 da la lescha federala davart victualias ed objects da diever dals   9 d'october 19921)  relaschada dal cussegl grond ils 28 da favrer 19952)  1. Organisaziun  Art.  1 Autoritads executivas 1 Igl  è  chaussa  dal  chantun  d'exequir  la  controlla  da  victualias.  Las  autoritads  executivas èn il laboratori chantunal3) e l'uffizi chantunal da veterinari4).  Art.  2 Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa  ordinaziun  sa  refereschan  a  domaduas  schlattainas,  uschenavant  ch'i  na  resulta nagut auter or dal senn da questa ordinaziun.  Art.  3 Laboratori chantunal 1 Il  laboratori  chantunal5) prenda  ed  examinescha  emprovas.  El  ademplescha  la  controlla en il servetsch extern tras ils inspecturs da victualias e tras ils controlladers  da victualias. 2 Per  controllas  spezialas  sco  la  controlla  da  l'aua  da  baiver  e  da  bulieus  po  il  laboratori chantunal incaricar ulteriurs organs da controlla.  1) CS 817.0 2) M dals 13 da zercladur 1994, 175; PCG 1994/95, 452 (emprima lectura),  895 (segunda   lectura) 3) ussa uffizi per la segirezza da victualias e per la sanadad d'animals 4) ussa uffizi per la segirezza da victualias e per la sanadad d'animals 5) ussa uffizi per la segirezza da victualias e per la sanadad d'animals  * tabellas da las modificaziuns a la fin dal relasch   1   http://www.gr-lex.gr.ch/data/817.0/rm   507.100    3 El procura per la scolaziun e per la furmaziun supplementara dals inspecturs da   victualias e dals controlladers da victualias.  Art.  4 Uffizi chantunal da veterinari 1 L'uffizi chantunal da veterinari1) prenda ed examinescha emprovas. El ademplescha  la controlla tras ils inspecturs da charn e tras ils controlladers da charn. 2 El procura per la scolaziun e per la furmaziun supplementara dals inspecturs da   charn e dals controlladers da charn.  Art.  5 Inspecturs da victualias 1 Ils inspecturs da victualias suttastattan al laboratori chantunal2). 2 Els surveglian l'activitad dals controlladers da victualias. Els als pon dar directivas. 3 Ils inspecturs da victualias pon er far independentamain controllas. En cas difficils   sustegnan els ils controlladers da victualias.  Art.  6 Controlladers da victualias 1 Ils controlladers da victualias suttastattan al laboratori chantunal3). 2 Els  realiseschan  las  controllas  da  victualias  en  ils  manaschis  suttamess  a  la   controlla. 3 Senza  directivas  spezialas  ston  ils  manaschis  suttamess  a  la  controlla  vegnir  inspectads almain ina giada per stagiun, manaschis che lavuran tut l'onn almain duas  giadas per onn. 4 Il resultat sto vegnir communitgà en scrit als pertutgads.  Art.  7 Indemnisar las emprovas 1 Sin dumonda indemnisescha il chantun emprovas betg contestadas per il pretsch da  cumpra, sche quel cuntanscha la valur minimala fixada dal cussegl federal. 2 Il  dretg  d'indemnisaziun  scada  in  onn  suenter  la  retschavida  dal  rapport  da   controlla.  Art.  8 Inspecturs / controlladers da charn 1 L'organisaziun da la controlla da charn vegn reglada en l'ordinaziun chantunala da  charn4).  Art.  9 Taxas 1 La regenza fixescha la tariffa da taxas entaifer il rom relaschà dal cussegl federal.  1) ussa uffizi per la segirezza da victualias e per la sanadad d'animals 2) ussa uffizi per la segirezza da victualias e per la sanadad d'animals 3) ussa uffizi per la segirezza da victualias e per la sanadad d'animals 4) correctamain: ordinaziun chantunala davart l'igiena da charn, DG 507.400  2    http://www.gr-lex.gr.ch/data/507.400/rm    507.100   2 Las  taxas  tar  controllas  dals  animals  da  maz  e  da  la  charn  sa  drizzan  tenor  l'ordinaziun chantunala da charn2).  Art.  10 Relasch e communicaziuns da disposiziuns 1 Disposiziuns en il senn da la lescha da victualias vegnan relaschadas dal laboratori   chantunal3) e da l'uffizi chantunal da veterinari4). Ellas ston vegnir communitgadas a  l'autoritad locala da sanadad.  2. Cumpetenza  Art.  11 Laboratori chantunal 1 Il  laboratori  chantunal5) è  cumpetent  per  l'execuziun  da la  lescha da victualias,  uschenavant che la cumpetenza na tutga betg – sin basa da la lescha da victualias u   da questa ordinaziun – a l'uffizi chantunal da veterinari6).  Art.  12 Uffizi chantunal da veterinari 1 L'uffizi chantunal da veterinari7) è cumpetent per: a) survegliar la producziun d'animals; b) conceder la permissiun da manaschi da stabiliments da maz; c) far controllas generalas dals stabiliments da maz; d) examinar la controlla dals animals da maz e da la charn suenter la meztga; e) controllar manaschis che staglian animals e ch'elavuran charn. 2 Il  laboratori  chantunal8) e  l'uffizi  chantunal  da  veterinari  fan  ina  glista  dals  manaschis che staglian animals e ch'elavuran charn che ston vegnir controllads da   l'uffizi chantunal da veterinari.  Art.  13 * …  Art.  14 * …  2) correctamain: ordinaziun chantunala davart l'igiena da charn, DG 507.400 3) ussa uffizi per la segirezza da victualias e per la sanadad d'animals 4) ussa uffizi per la segirezza da victualias e per la sanadad d'animals 5) ussa uffizi per la segirezza da victualias e per la sanadad d'animals 6) ussa uffizi per la segirezza da victualias e per la sanadad d'animals 7) ussa uffizi per la segirezza da victualias e per la sanadad d'animals 8) ussa uffizi per la segirezza da victualias e per la sanadad d'animals   3   http://www.gr-lex.gr.ch/data/507.400/rm   507.100    3. Procedura penala *  Art.  15 Persecuziun penala 1 Ils organs da la controlla da victualias han la funcziun da funcziunaris da la polizia  giudiziala.  Art.  16 Cumpetenza en cas da multas 1 Las multas vegnan relaschadas dal departament cumpetent. 2 Per  la  procedura  valan  las  disposiziuns  concernent  la  procedura  penala  davant  autoritads administrativas. *  Art.  17 Sentenzias penalas 1 Las dretgiras han da trametter las sentenzias concernent cuntravenziuns cunter la  legislaziun  da  victualias  al  laboratori  chantunal1) resp.  a  l'uffizi  chantunal  da  veterinari2).  4. Disposiziuns finalas *  Art.  18 Disposiziuns executivas 1 La regenza relascha las disposiziuns executivas necessarias.  Art.  19 Aboliziun da relaschs 1 Cun l'entrada en vigur da l'ordinaziun vegnan abolids tut ils relaschs che stattan en   cuntradicziun cun ella, spezialmain l'ordinaziun chantunala da victualias dals 30 da  matg 19413), l'ordinaziun davart il commerzi cun bulieus mangiabels dals 30 da matg   19344) sco er l'artitgel 9 alinea 2 cifra 1 da l'ordinaziun davart  la procedura penala  administrativa dals 28 da matg 19755).  Art.  20 Entrada en vigur 1 La regenza fixescha il termin da l'entrada en vigur da questa ordinaziun.6)  1) ussa uffizi per la segirezza da victualias e per la sanadad d'animals 2) ussa uffizi per la segirezza da victualias e per la sanadad d'animals 3) CR 932; CUL 1958, 196 4) vDG 945 5) DG 350.490 6) messa en vigur cun CR dals 12 da mars 1996 per il 1. da fanadur 1996  4    http://www.gr-lex.gr.ch/data/350.490/rm    507.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-02-1995 01-07-1996 relasch emprima versiun - 31-08-2006 01-01-2007 Art. 13 aboliziun 2006, 5018 31-08-2006 01-01-2007 Art. 14 aboliziun 2006, 5018 31-08-2006 01-01-2007 Titel 3. midada 2006, 5018 31-08-2006 01-01-2007 Titel 4. midada 2006, 5018 16-06-2010 01-01-2011 Art. 16 al. 2 midada 2010, 4806   5     507.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-02-1995 01-07-1996 emprima versiun - Art. 13 31-08-2006 01-01-2007 aboliziun 2006, 5018 Art. 14 31-08-2006 01-01-2007 aboliziun 2006, 5018 Titel 3. 31-08-2006 01-01-2007 midada 2006, 5018 Art. 16 al. 2 16-06-2010 01-01-2011 midada 2010, 4806 Titel 4. 31-08-2006 01-01-2007 midada 2006, 5018  6     	1. Organisaziun 	Art. 1 Autoritads executivas 	Art. 2 Egualitad da las schlattainas 	Art. 3 Laboratori chantunal 	Art. 4 Uffizi chantunal da veterinari 	Art. 5 Inspecturs da victualias 	Art. 6 Controlladers da victualias 	Art. 7 Indemnisar las emprovas 	Art. 8 Inspecturs / controlladers da charn 	Art. 9 Taxas 	Art. 10 Relasch e communicaziuns da disposiziuns  	2. Cumpetenza 	Art. 11 Laboratori chantunal 	Art. 12 Uffizi chantunal da veterinari 	Art. 13 * … 	Art. 14 * …  	3. Procedura penala * 	Art. 15 Persecuziun penala 	Art. 16 Cumpetenza en cas da multas 	Art. 17 Sentenzias penalas  	4. Disposiziuns finalas * 	Art. 18 Disposiziuns executivas 	Art. 19 Aboliziun da relaschs 	Art. 20 Entrada en vigur   		2018-06-06T02:08:56+0200 	"7001 Chur" 	"Gesetzessammlung Kanton Graubünden"